[pic] | AZ EURÓPAI KÖZÖSSÉGEK BIZOTTSÁGA |

Brüsszel, 7.11.2008

COM(2008) 731 végleges

11. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

11. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz – Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- a legutóbb az 1525/2007/EK tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

Az Európai Bizottság ezúton terjeszti a költségvetési hatóság elé a 2008. évi általános költségvetés 11. számú előzetes költségvetés-módosítási tervezetét.

TARTALOMJEGYZÉK

1. Bevezetés 4

2. Az EU Szolidaritási Alapjának igénybevétele 4

2.1. Szárazság Cipruson 4

2.2. Finanszírozás 6

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 7

A SZAKASZONKÉNTI BONTÁSÚ KIADÁSI KIMUTATÁS VÁLTOZÁSAI

A szakaszonkénti bontású kiadási kimutatás változásai külön, a SEI-BUD rendszeren keresztül kerülnek továbbításra. A szakaszonkénti bontású kiadási kimutatás változásainak angol nyelvű változata tájékoztatásul költségvetési mellékletként csatolva található.

1. BEVEZETÉS

Ez az előzetes tervezet a 2008. évi költségvetés 11. sz. módosításáról a következő elemeket tartalmazza:

- az EU Szolidaritási Alapjának 7,6 millió EUR értékben történő igénybevétele a kötelezettségvállalási és kifizetési előirányzatokban a Cipruson bekövetkezett szárazság elleni küzdelemre,

- ennek megfelelően a 13 04 02. Kohéziós Alap költségvetési tétel kifizetési előirányzatainak 7,6 millió euróval történő csökkentése.

2. AZ EU SZOLIDARITÁSI ALAPJÁNAK IGÉNYBEVÉTELE

2.1. Szárazság Cipruson

Ciprust hosszú idő óta esőhiány sújtja, amely súlyos károkat okozott az életfeltételekben, a gazdaságban és a természeti környezetben. A kialakult válság nyomán a ciprusi hatóságok pénzügyi támogatást igényeltek az EU Szolidaritási Alapjából.

A 2002. november 11-i 2012/2002/EK tanácsi rendelet[3] és különösen annak 2., 3. és 4. cikke értelmében a Bizottság alaposan megvizsgálta a kérelmet. Az értékelés legfontosabb elemei a következőképpen foglalhatók össze:

1. Bár a 2012/2002/EK rendeletet nem kifejezetten a lassan kibontakozó katasztrófák kezelésére alkották, annak 2. cikke (1) bekezdése alapján támogatás igényelhető minden olyan jelentős természeti katasztrófa esetére, amely valamely kedvezményezett államban jelentős károkat okoz az életkörülményekben, a természetes környezetben vagy a gazdaságban, feltéve hogy a katasztrófa jellege megfelel a 2. cikk (2) bekezdésében meghatározott kritériumoknak, és hogy a támogatási kérelmet a 4. cikk (1) bekezdésével összhangban kellő időben benyújtják. Ezen pontok egyike sem zárja ki eleve az olyan lassan kialakuló katasztrófákat, mint a szárazság.

2. A Bizottsághoz 2008. július 1-jén érkezett be a Szolidaritási Alap igénybevételére vonatkozó kérelem. A ciprusi hatóságok 2008. október 16-án adtak részletesebb tájékoztatást. A 2012/2002/EK rendeletet 4. cikkének (1) bekezdése előírja, hogy a kérelmet legkésőbb a katasztrófa által okozott első károkat követő tizedik hétig kell benyújtani. Miközben már három éve amúgy is szokatlanul kevés csapadék esik az országban, az esőzések mennyisége az esős évszak végén, 2008 áprilisában érte el a legalacsonyabb szintet. A Bizottság ennek alapján úgy ítéli meg, hogy 2008. április 22-e, azaz a kérelem beérkezésétől visszafelé számított tizedik hét tekinthető a jelentős katasztrófa bekövetkezési dátumának. Ennek megfelelően a Bizottsághoz 2008. július 1-jén eljuttatott kérelem a 4. cikk (1) bekezdésében rögzített határidőn belül érkezett.

3. A katasztrófa természeti eredetű. A ciprusi hatóságok a 2008. április 22-e után bekövetkezett teljes közvetlen kárt 176,15 millió euróra becsülték. Mivel ez az összeg meghaladja a 84,67 millió eurós küszöböt (azaz a GNI 0,6 %-át), a katasztrófa „jelentős természeti katasztrófának” minősül, és következésképpen a 2012/2002/EK rendelet elsődleges alkalmazási területébe tartozik. A pénzügyi támogatás kiszámításának alapja a teljes közvetlen kár. E pénzügyi támogatás csak a rendelet 3. cikkében meghatározott szükségintézkedésekre fordítható.

4. A Bizottság ugyancsak megjegyzi, hogy a katasztrófa az ország egész területét érintette, és az állami/helyi hatóságok 2008 április−májusától kezdve széles körű szükségintézkedéseket hoztak annak kezelésére. Ezek közé sorolható a háztartási és ipari célú vízfogyasztás korlátozása, a sótalanított vízkészletek mennyiségének növelésére irányuló sürgősségi terv, valamint a Görögországból származó vízbehozatal.

5. A ciprusi hatóságok az életkörülmények, a természetes környezet és a gazdaság jelentős károsodásáról számoltak be. Különösen április végén és az azt követő hónapokban számoltak be jelentős mezőgazdasági károkról, amely a gabona aratási időszakának közeledtével még súlyosabbá vált. A vízhiány feltehetően a ciprusi gazdaság egyik fontos ágazatát, az idegenforgalmat is érinteni fogja. A szárazság súlyos hatással volt a vízgazdálkodási infrastruktúrára is, amelynél 2008 májusának elején jelentkeztek a vízszállítás megszakadása által okozott súlyos károk. A természetes környezet jelentős károsodást szenvedett, mivel a sziget törékeny ökológiai rendszere különösen érzékeny az elsivatagosodás kockázatát is magában hordozó száraz éghajlati feltételekre. A kérelem tartalmazza a károk részletes bontását.

6. A ciprusi hatóságok a 2012/2002/EK rendelet 3. cikkének (2) bekezdése szerinti támogatható szükségintézkedések költségét 59,45 millió euróra becsülték és intézkedéstípusokra bontották. Az intézkedések túlnyomórészt olyan költségeket tartalmaznak, mint a Görögországból származó vízszállítással vagy a vízgazdálkodási infrastruktúrát érintő közvetlen beruházásokkal kapcsolatos költségek, mely utóbbiak arra irányulnak, hogy biztosítsák a vízszolgáltató hálózat működését a vízszállítás megszakadásának feltételei között. Az Alap által finanszírozandó intézkedéstípusokat a végrehajtási megállapodás világosan meghatározza majd.

7. A ciprusi hatóságok azt is kijelentették, hogy a támogatható károkra nincsen biztosítási fedezet.

8. A ciprusi hatóságok közölték, hogy a magánszemélyek által elszenvedett károkért – főként a mezőgazdasági termelőknek – járó kártérítésekhez közösségi támogatásokra is számítanak, amint a többi uniós finanszírozási eszköz igénybevételéhez is elfogadják a megfelelő jogalapot. A Bizottság ugyanakkor megjegyzi, hogy sem a közös mezőgazdasági politika, sem az ennek keretébe tartozó vidékfejlesztési politika nem teszi lehetővé a természeti katasztrófák által okozott károkért a termelőknek fizetendő kártérítést. Az egyes tagállamoknak saját vidékfejlesztési programjaik keretében van lehetőségük a természeti katasztrófák által megrongált mezőgazdasági termelőkapacitások helyreállításához, illetve a megfelelő megelőző intézkedésekhez támogatás nyújtani. A megfelelő intézkedés nem része a ciprusi vidékfejlesztési operatív programnak, és a ciprusi hatóságok azt sem jelezték, hogy javaslatot kívánnának tenni programjuk ilyen irányú módosítására.

A fenti okokból a Bizottság ezért a Ciprus által a szárazság vonatkozásában benyújtott kérelem „jelentős katasztrófa” minősítésének elfogadását, és a Szolidaritási Alap e célra történő felhasználását javasolja.

2.2. Finanszírozás

A Szolidaritási Alap rendelkezésére álló éves teljes keret 1 milliárd EUR. 2008-ban a korábbi kérelmekre már igénybe vettek 273 191 197 eurót, így a rendelkezésre álló összeg 726 808 803 EUR.

Mivel az Alap létrehozásának meghatározó oka a szolidaritás, a Bizottság azt az álláspontot képviseli, hogy az Alap támogatásait progresszív alapon kell nyújtani. Ez azt jelenti, hogy a korábbi gyakorlatnak megfelelően a küszöbértéket (a GNI 0,6 %-át, illetve a 2002-es árakon számított 3 milliárd eurót − a kettő közül az alacsonyabbik értéket) túllépő kárrész magasabb támogatásban részesül, mint a küszöbérték alatti kárrész. A jelentős katasztrófák esetén odaítélt segély meghatározásához eddig az Alap igénybevételére szabott küszöb alatt a teljes közvetlen kár 2,5 %-át, a küszöb felett pedig 6 %-át használták. Rendkívüli regionális katasztrófa esetén az arány a teljes közvetlen kár 2,5 %-a. A Szolidaritási Alapból nyújtandó támogatás kiszámításának módszerét a Szolidaritási Alapról szóló 2002–2003-as éves jelentésben határozták meg, és a módszert a Tanács és az Európai Parlament elfogadta.

Javasoljuk, hogy ebben az esetben is ezeket a százalékokat alkalmazzuk, valamint az alábbi összegeket nyújtsuk:

(EUR) |

Közvetlen kár | Küszöbérték | 2,5 %-on alapuló összeg | 6 %-on alapuló összeg | A javasolt támogatás teljes összege |

Ciprus/ Szárazság | 176 150 000 | 84 673 000 | 2 116 825 | 5 488 620 | 7 605 445 |

Összesen | 7 605 445 |

A 2012/2002/EK rendelet 4. cikkének (2) bekezdésében előírtak szerint ezen összeg lehetővé teszi, hogy az utolsó negyedévben az Európai Unió Szolidaritási Alapja eszközeinek legalább 25 %-a rendelkezésre álljon.

Figyelembe véve a 13 04 02. Kohéziós Alap költségvetési tétel kifizetési előirányzatainak többletét, nem lesz szükség újabb kifizetési előirányzatokra az EU Szolidaritási Alapjából Ciprus részére történő kifizetések finanszírozásához. Így a 13 04 02. költségvetési sorból 7,6 millió EUR kerül átcsoportosításra a 13 06 01. költségvetési sorba, hogy fedezze az EU Szolidaritási Alapjának igénybevételéhez kapcsolódó megfelelő szükségleteket. Ezt az átcsoportosítást az teszi lehetővé, hogy a Kohéziós Alap 2007–2013-as időszakra történő kifizetései részben nagyobb projektekhez kapcsolódnak. A nagyobb projekteket azonban külön bizottsági határozatban kell jóváhagyni az időközi kifizetések megkezdése előtt. Mivel ez évben nem számolnak sok nagyobb projekt benyújtásával és jóváhagyásával, így 2008-ban nem várható jelentős időközi kifizetés.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret Fejezet/alfejezet | 2008. évi pénzügyi keret | Az 1–7/2008. sz. költségvetés-módosítást és a 8–10/2008. sz. előzetes költségvetés-módosítási tervezetet magában foglaló 2008. évi költségvetés | 11/2008. sz. előzetes költségvetés-módosítási tervezet | Az 1-7/2008. sz. költségvetés-módosítást és az 8-11/2008. sz. előzetes költségvetés-módosítási tervezetet magában foglaló 2008. évi költségvetés |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |10 386 000 000 | |11 086 000 000 |9 718 739 600 | | |11 086 000 000 |9 718 739 600 | |1b. Kohézió a növekedésért és foglalkoztatásért |47 267 000 000 | |47 255 948 720 |36 024 082 504 |0 |-7 605 445 |47 255 948 720 |36 016 477 059 | | Összesen | 57 653 000 000 | |58 341 948 720 |45 742 822 104 |0 |-7 605 445 |58 341 948 720 |45 735 216 659 | | Fennmaradó mozgástér[4] | | |-188 948 720 | | | |-188 948 720 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: piachoz kapcsolódó kiadások és közvetlen kifizetések |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Összesen | 59 193 000 000 | |56 314 715 538 |53 220 588 053 | | |56 314 715 538 |53 220 588 053 | | Fennmaradó mozgástér | | |2 878 284 462 | | | |2 878 284 462 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |747 000 000 | |730 274 000 |533 196 000 | | |730 274 000 |533 196 000 | |3b. Uniós polgárság |615 000 000 | |888 034 197 |941 144 203 |7 605 445 |7 605 445 |895 639 642 |948 749 678 | | Összesen | 1 362 000 000 | |1 618 308 197 |1 474 340 203 |7 605 445 |7 605 445 |1 625 913 642 |1 481 945 648 | | Fennmaradó mozgástér[5] | | |16 883 000 | | | |16 883 000 | | | 4. AZ EU MINT GLOBÁLIS PARTNER[6] | 7 002 000 000 | | 7 311 218 000 |7 847 128 400 | | |7 311 218 000 |7 847 128 400 | | Fennmaradó mozgástér | | | -70 000 000 | | | | -70 000 000 | | | 5. IGAZGATÁS[7] | 7 380 000 000 | |7 279 207 193 |7 279 767 193 | | |7 279 207 193 |7 279 767 193 | | Margin | | | 177 792 807 | | | | 177 792 807 | | | 6. ELLENTÉTELEZÉS | 207 000 000 | |206 636 292 | 206 636 292 | | |206 636 292 | 206 636 292 | | Fennmaradó mozgástér | | | 363 708 | | | | 363 708 | | | ÖSSZESEN | 132 797 000 000 |129 681 000 000 |131 072 033 940 |115 771 282 245 | | |131 079 639 385 |115 771 282 245 | | Fennmaradó mozgástér | | |2 814 375 257 |14 499 126 952 | 7 605 445 |0 | 2 814 375 257 |14 506 732 397 | |

[1] HL L 343., 2007.12.27., 9. o.

[2] HL L 248., 2002.9.16., 1. o.

[3] A Tanács 2012/2002/EK rendelete (2002. november 11.) az Európai Unió Szolidaritási Alapjának létrehozásáról, HL L 311., 2002.11.14., 3. o.

[4] Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGF). A rugalmassági eszközt 200 millió EUR értékben mobilizálták.

[5] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[6] A 4. fejezet 2008. évi fennmaradó mozgástere nem veszi figyelembe a sürgősségi segélyre képzett tartalékot. A rugalmassági eszközt 70 millió EUR értékben mobilizálták.

[7] Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 77 millió eurós hozzájárulás erejéig.